Simon Busuttil, il-Kap tal-Opposizzjoni, il-bieraħ kien rappurtat li qal li l-PN ħa diversi żbalji fuq materji ambjentali. Dawn l-iżbalji, żied jgħid Simon Busuttil, kien qed jitgħallem minnhom. tal-bieraħ Dan hu ovvjament pass il-quddiem. Nistennew issa lil Simon Busuttil jgħidilna liema kienu dawn l-iżbalji li l-PN "tgħallem minnhom". Dan hu important minħabba li fir-rapport tat-telfa l-PN kien qal affarijiet ferm differenti milli qed jgħid Simon Busuttil issa. Fejn tidħol il-MEPA, r-rapport tat-telfa ma jsemmix żbalji. Dakinnhar il-PN ipprova jpingi lilu innifsu bħala l-vittma ta' sabutaġġ. F'dak ir-rapport, li minnu kien ippubblikat biss sommarju eżekuttiv ta' tmienja u tletin paġna hemm sezzjoni li tirreferi għall-MEPA (l-awtorità b'responsabbilta għall-ambjent) u tgħid is-segwenti : Burokrazija żejda u sabutaġġi Sezzjoni tal-votanti Nazzjonalisti riedet teħles minn ċerti nies imqegħdin f'bordijiet jew fi strutturi taċ-Ċivil li ħassew li għamlu l-ħajja tagħhom diffiċli. Jidher li kien hemm ħafna nies li ma ridux permessi jew affarijiet li ma kellhomx dritt għalihom iżda affarijiet bażiċi u li kien ħaqqhom bi dritt. Madankollu kien hemm uffiċjali li bl-iskuża tal-burokrazija jew saħansitra bħala att ta' sabutaġġ għamluha diffiċli ħafna biex dawn jinqdew. Fuq quddiem nett kien hemm l-Awtorità ta' Malta dwar l-Ambjent u l-Ippjanar – il-MEPA – li saret " " mhux biss għall-kuntratturi iżda wkoll għall-familji." M'hemmx bżonn kummenti għajr li niftakru li fost l-awturi ta' dan ir-rapport hemm Ann Fenech (President tal-Kumitat Eżekuttiv tal-PN) u Rosette Thake (Seġretarju Ġenerali tal-PN).
Il-Partit Nazzjonalista u l-ambjent: minn sabutaġġi għal deċiżjonijiet żbaljati